คือเมือวันที่ 28 ธค 60 ประจำเดือนมาวันแรก แล้ววันที่ 4 ม.ค.61 มีอะไรกับแฟนแต่ใสถุงยางแล้ว ถุงยางดันแตก เลยแตกใน ถ้านับ7หลัง มันก็เลยมาแล้ว แต่เดีอน ธ.ค. ก็กินยาคุมแบบ28เม็ดมาตลอด แต่แฟนลืมกินติดต่อกัน มากินวันที่3 ม.ค.61 แต่ยาคุมหมดแต่วันที่31แล้วครับ เลยอยากรู้ว่าจะมีโอกาสท้องไมครับ แต่วันที่5ม.ค.61 กินยาคุมฉุกเฉินไปแล้วน่ะครับ
สวัสดีค่ะ หากประจำเดือนมาวันที่ 28 ธ.ค.60 และมีเพศสัมพันธ์ในวันที่ 4 ม.ค. 61 เท่ากับมีเพศสัมพันธ์ในวันที่ 8 นับตั้งแต่มีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ แต่เนื่องจากได้ทานยาคุมฉุกเฉินในวันถัดมาคือวันที่ 5 ม.ค. 61 ยาคุมฉุกเฉินก็จะช่วยป้องกันการตั้งครรภ์ได้ค่ะ โดยเวลาที่ทานนั้น หากนับจากมีเพศสัมพันธ์ไปไม่เกิน 12 ชั่วโมง ก็จะป้องกันการตั้งครรภ์ได้ประมาณ 95% ค่ะ แต่หากเกิน 12 ชั่วโมงแต่ไม่เกิน 24 ชั่วโมง จะป้องกันได้ประมาณ 85% ค่ะส่วนการลืมทานยาคุมกำเนิดแบบแผง 28 เม็ดไป 3 วันนั้น จะถือว่าฤทธิ์ของยาคุมในการป้องกันการตั้งครรภ์หมดลงไปแล้ว ดังนั้นเมื่อเริ่มทานใหม่ในวันที่ 3 ม.ค. จึงเหมือนต้องเริ่มนับการคุมกำเนิดใหม่ ไม่สามารถนับต่อเนื่องจากเดิมได้ ดังนั้นยาคุมที่เริ่มทานใหม่จึงต้องทานไปอย่างน้อย 7 วัน จึงจะเริ่มออกฤทธิ์ในการป้องกันการตั้งครรภ์ได้อย่างไรก็ตาม ได้มีการใช้ยาคุมฉุกเฉินร่วมด้วยในวันที่ 5 ม.ค. ผลของยาคุมฉุกเฉินจึงอาจไปลดประสิทธิภาพของยาคุมกำเนิดลงได้ จึงแนะนำให้ใช้ถุงยางอนามัยร่วมไปด้วยจนกว่าจะทานยาคุมหมดแผงและมีประจำเดือนมาค่ะ